《诸将二首 其二》
清代·范必英

十年羁旅田横客，仗剑功成茅土分。环海尽为新属国，归朝即拜后将军。

御刀龙雀光如水，宫锦葡萄色似云。金殿谢恩旋出镇，雅歌还得奉南薰。

作者简介：（1631—1692）清江南长洲人，原名云威，字秋涛，号伏庵，自号杜圻山人。范允临子。顺治十四年举人。康熙中召博学鸿词，授检讨，分纂《明史》，以故告归。居乡廉静，筑万卷楼，储书二十四椟，皆手自校订。工诗古文词，好掖引后进，子弟多有成就。